**NÁRODNÁ RADA SLOVENSKEJ REPUBLIKY**

**VI. volebné obdobie**

**Návrh**

**zákon**

z ... 2014,

**ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.**

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z. a zákona č. 464/2013 Z. z. sa mení a dopĺňa takto:

**1.** V § 43 odseku 2 sa na konci pripájajú tieto vety: „Štátne vzdelávacie programy pre odborné vzdelávanie obsahujú okrem náležitostí podľa § 6 odseku 4 aj podmienku vykonať časť praktického vyučovania u fyzických osôb alebo právnických osôb, ktoré sú zamestnávateľmi a vykonávajú hospodársku činnosť v danej oblasti odborného vzdelávania. Ministerstvo školstva môže rozhodnúť, že podmienka podľa tretej vety sa nepoužije, ak takéto fyzické osoby alebo právnické osoby neexistujú alebo ak by jej použitie bolo v rozpore s verejným záujmom.“.

**2.** V § 43 ods. 8 sa na konci pripája táto veta: „Praktické vyučovanie podľa § 43 odseku 2 tretej vety vykoná žiak v poslednom ročníku strednej školy najmenej v rozsahu 25 % z celkového počtu vyučovacích hodín v tomto ročníku.“.

**3.** V § 43 ods. 11 sa na konci pripája táto veta: „Právnické osoby a fyzické osoby podľa prvej vety, ktoré sú zamestnávateľmi a vykonávajú hospodársku činnosť v oblasti odborného vzdelávania, môžu požiadať o úhradu nákladov vzniknutých v súvislosti s praktickým vyučovaním miestne príslušný úrad práce, sociálnych vecí a rodiny podľa osobitného predpisu.41a)

Poznámka pod čiarou k odkazu 41a) znie:

41a) § 45 zákona č. 5/2004 Z. z. o službách zamestnanosti a o zmene a doplnení niektorých zákonov.“.

**4.** Za § 161c sa vkladá nový § 161d, ktorý vrátane nadpisu znie:

„§ 161d

Prechodné ustanovenia

k úpravám účinným od 1. júla 2014

(1) Ministerstvo školstva upraví štátne vzdelávacie programy pre odborné vzdelávanie podľa tohto zákona do 31. decembra 2014.

(2) Stredné odborné školy upravia školské vzdelávacie programy podľa tohto zákona do 30. júna 2015 tak, aby sa prvýkrát použili pre žiakov prvého ročníka stredných odborných škôl v školskom roku 2015/2016.“.

**Čl. II**

Zákon č. 5/2004 Z. z. o službách zamestnanosti a o zmene a doplnení niektorých zákonov v znení zákona č. 191/2004 Z. z., zákona č. 365/2004 Z. z., zákona č. 585/2004 Z. z., zákona č. 614/2004 Z. z., zákona č. 1/2005 Z. z., zákona č. 82/2005 Z. z., zákona č. 528/2005 Z. z., zákona č. 573/2005 Z. z., zákona č. 310/2006 Z. z., zákona č. 693/2006 Z. z., zákona č. 561/2007 Z. z., zákona č. 139/2008 Z. z., zákona č. 233/2008 Z. z., zákona č. 263/2008 Z. z., zákona č. 460/2008 Z. z., zákona č. 562/2008 Z. z., zákona č. 49/2009 Z. z., zákona č. 108/2009 Z. z., zákona č. 266/2009 Z. z., zákona č. 463/2009 Z. z., zákona č. 594/2009 Z. z., zákona č. 52/2010 Z. z., zákona č. 136/2010 Z. z., zákona č. 373/2010 Z. z., zákona č. 120/2011 Z. z., zákona č. 223/2011 Z. z., zákona č. 231/2011 Z. z., zákona č. 257/2011 Z. z., zákona č. 468/2011 Z. z., zákona č. 324/2012 Z. z., zákona č. 96/2013 Z. z., zákona č. 308/2013 Z. z., zákona č. 352/2013 Z. z., zákona č. 352/2013 Z. z., zákona č. 436/2013 Z. z. a zákona č. 495/2013 Z. z. sa mení a dopĺňa takto:

**1.** Ustanovenie § 45 vrátane nadpisu znie:

„§ 45

Príspevok na úhradu nákladov vzniknutých v súvislosti s praktickým vyučovaním

(1) Praktické vyučovanie vytvára predpoklady na výkon povolania a pracovných činností. Poskytuje žiakom najmä praktické zručnosti, návyky a získanie schopností nevyhnutných pre výkon povolania a pracovných činností. Uskutočňuje sa skupinovou formou v školách, v strediskách praktického vyučovania a v školských zariadeniach, zdravotníckych zariadeniach alebo individuálne na pracoviskách praktického vyučovania a pracoviskách iných právnických osôb alebo fyzických osôb.45e)

(2) Na základe uzatvorenej písomnej dohody môže úrad poskytnúť zamestnávateľovi, ktorým je právnická osoba alebo fyzická osoba, mesačne príspevok na úhradu nákladov vzniknutých v súvislosti s praktickým vyučovaním, najviac vo výške zodpovedajúcej sume minimálnej mzdy podľa osobitného predpisu.

(3) Dohoda o poskytnutí príspevku na úhradu nákladov vzniknutých v súvislosti s praktickým vyučovaním podľa odseku 2 obsahuje

a) podrobnosti o obsahu praktického vyučovania,

b) dĺžku trvania praktického vyučovania,

c) kalkuláciu vzniknutých nákladov,

d) výšku úhrady vzniknutých nákladov,

e) podmienky poskytovania úhrady vzniknutých nákladov,

f) podmienky vrátenia uhradených vzniknutých nákladov v prípade nedodržania dohody,

g) ďalšie dohodnuté náležitosti.

Poznámka pod čiarou k odkazu 45e) znie:

45e) § 43 ods. 2 a 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.“.

**2.** V § 70 ods. 6 sa za slová „poskytované podľa“ vkladajú slová „§ 45,“.

**Čl. III**

Tento zákon nadobúda účinnosť 1. júla 2014.